Sir Jacobus Arnoldus Graaff was 'n Suid-Afrikaanse kabinetsminister en senator. Graaff is in 1863 op Villiersdorp gebore as jonger broer van sir David Pieter de Villiers Graaff. Hy sluit later aan by die firma van sy oom, J. Anthony Brink, waar hy in vennootskap met sy broer was. In 1903 word hy verkies tot die Kaapse Parlement as kandidaat van die Afrikanerbond en word in 1913 lid van genl. Louis Botha se kabinet as minister sonder portefeulje. Hy het hom veral beywer vir die uitbouing van nywerheid in Suid-Afrika. Hy is in 1927 oorlede. Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.